Nafarroako Gobernuaren kultura-agenda aste honetarako

BISITAK ETA IBILALDIAK

Klaustroko lanak bisitatzea
Iruñeko katedrala
Hiru ordu hauetan egiten dira bisitak: 10:00, 11:00 eta 12:00etan; ordubeteko iraupena dute bisitek, gutxi gorabehera, eta mugikortasun-arazorik ez duten 14 urtetik gorako pertsonei zuzenduta dago.
Lanean ari dira bisita egiten den bitartean, eta, horregatik, 15 pertsona gehienez hartuko ditu txanda bakoitzak. 14 urtetik gorakoak izan beharko dute bisitariek, eta mugikortasun-arazorik ez izan, obra-aldamio batera igo beharko baitute.  Oinetako erosoak eramatea gomendatzen da, takoirik gabe betiere. 
Martxoaren 18an eta apirilaren 15 eta 29an, euskaraz izango dira bisitak. 
Iruñeko katedraleko klaustro gotikoa zaharberritzeko lanak bidearen erdira hurbiltzen ari dira, ia urte eta erdia baitaramate lanean jarraian.
Fase berri bat hasiko da orain, multzoko hego-ekialdeko angelua zaharberrituko duena, konplexu eta zailenetako bat. Sánchez de Asiáinen hilobia (2012an zaharberritu zen), “Ate Ederra” deitzen dena eta Gagesko kondearen hilobia daude han, besteak beste. 11 hilabete inguruko iraupena du proiektuak.

ERAKUSKETAK

IKIMILIKILIKLIK. JA Artzeren unibertsoa
Jorge Oteiza Fundazio Museoa
2018/02/09 - 2018/03/18
Oteiza Museoak  
IKIMILIKILIKLIK. JA Artzeren unibertsoa  proiektua hartuko du. Ikus-entzunezko erakusketak autorearen obraren estetika berritzaile eta berezia birsortzen du, haren irudi-, musika- eta soinu-munduan murgilduta.
Euskarabidearekiko elkarlanean Oteiza Museoan otsailaren 9tik martxoaren 18ra arte egongo den proiektu honek “ikimilikiliklik bidekidekaria” ikuskizunetik hartzen du izena, hots, Joxean Artze, Mikel Laboa eta Jexux Artzek 70eko urteetan garatutako esperientzia artistikotik. Hura ikuskizun multimedia bat zen, musika, poesia eta irudia biltzen zituen, garai hartan sekulako astinaldia eragin zuen kultur giroan, eta Euskal Herrian, Madrilen, Parisen eta Veneziako Bienalean ikusi ahal izan zen.

El Irati S.A.
Nafarroako Errege Artxibo Nagusia
2018/02/01 - 2018/03/04
Nafarroako Artxiboak 
El Irati S.A. enpresaren historiari buruzko erakusketa hartuko du, joan den mendeko garrantzitsuenetako bat izan baitzen Nafarroan.
Agoitz eta eskualdearen garapen-motorra izan zen enpresa-konplexu hori ia XX. mende osoan zehar, mila pertsona baino gehiagori ere lana emateraino.    Erakusketaren bidez, Agoizko Udalak, Nafarroako Gobernuko Kultura, Kirol eta Gaztedia Departamentuaren zein Nafarroako Kutxa Fundazioaren lankidetzaz, bere kezka agertu nahi du Ekai-Longidako Zerrategia auzoaren industria-ondarearen galeragatik, apurka-apurka hondatzen ari baitira bertako instalazioak 1990eko hamarkadan jarduera utzi zutenetik.

Meatzariak gerran
Museo del Carlismo
2017/11/30 - 2018/04/15
Gaztela eta Leóngo Siderurgia eta Meatzaritza Museoaren ekoizpena da, eta egokitu eta eduki berriak gehitu dira espazio honetan muntatzeko. Doanekoa da, 2018ko apirilaren 15era arte.
Erakusketak Karlistaldien eta Espainiako Gerra Zibilaren arteko aldian erabilitako meatze-teknikak eta trintxerak egitekoak erakusten ditu, Lehen Mundu Gerrarenak nabarmenduta.

HAURRENTZAKO AISIA

Ongi etorri ipuinetara
Nafarroako Liburutegia. Haurrentzako aretoa
Asteazkena / 18:00etan.
Saioa ingelesez
Ipuin-kontalaria. Boz gorako irakurraldia
Sarrera: librea, aretoa bete arte.
Jarduera boluntarioekin egiten da. Eman izena.
Gaztelaniaz, euskaraz eta ingelesez irakurriko dira ipuinak.

KONTZERTUAK

Nafarroako Orkestra Sinfonikoa
Baluarte (Areto Nagusia)
hurrengo saioak 
Osteguna, ostirala / 20.00etan
Zuzendaria: Jacek Kaspszyk
VIII. Abonu Kontzertua
Antolatzailea: Baluarte Fundazioa
Munduko biola-jotzailerik onenetako baten debuta bere jaioterrian, gure orkestrak lagunduta; jendea huraxe noiz entzungo zain dago. Biolaren aldeko lan oso garrantzitsuan dihardu, soinu-tresna horrek instrumentu bakarlari gisa dituen dohainak defenditzeko. Halaber, lan aipagarria egiten du errepertorio ezezaguna eta oso interesgarria zabaltzeko, oso aldi gutxitan izan baitugu horrelako lanak gozatzeko aukera. Guretzat, luxu hutsa da haren musikaltasun fin eta adierazkorra harribitxi batean entzutea, hots, WilliamWaltonek 1928an Paul Hindemith musikariarentzat konposatutako lanean. Kontzertuak biolaren erregistro guztiak arakatzen ditu, eta aldi berean, instrumentu hori birtuosismoaren mundu ezezagunean barneratzen du.

Symphonic Rhapsody of Queen
Baluarte (Areto Nagusia)
2018/02/24 | 20.00etan
Orkestra Sinfoniko bat, nazioartean ospetsuak diren musikariz osatutako Rock banda handia, abeslariak, 40 artistatik gora eszenatokian. Symphonic Rhapsody of Queen ikuskizunean bost zentzumenak behar dira, Queen taldearen ostean antzeko ezer egon ez dela ulertu ahal izateko. Belaunaldi askoren rockaren eta klasikoaren arteko topaketa da, aurrekaririk gabeko ikuskizuna eta ekoizpena. Queenen rockik onenaren melodien eta musika klasikoaren arteko uztarketari esker, ikus-entzuleentzat desberdina, erakargarria, ikusgarria eta harrigarriro berezia den espazio batean sartuko gara… One World Symphonic Orchestrak eta Rock Band-ek talde ingeles ospetsuaren lanik eta arrakastarik handienak uztartuko dituzte. 2 ordu baino gehiagoko ikuskizuna, Queen taldearen kantarik onenak deskubritzeko edo lan horiekin berriro gozatzeko, bene-benetako rockaren eta genero klasikoaren arteko fusio indartsuari esker.

Broadway
Baluarte (Ganbera Aretoa)
Larunbata / 20.00etan
Jazzy Leap eta JL Band
2017/2018 Encantando Denboraldia 
Antolatzailea: Nafarroako Ganbera Abesbatza
Jazz musikari baten errepertorioaren ehuneko kopuru handi batek,Broadwayeko musikaletan jatorria duten standards-az osatuta dago. Planetaren une ezberdineko jazz musikariek ordu luzeak pasa ditzakete melodiari buruz eta abesti hauen egitura armonikoei buruz inprobisatzen. Hala ere, okasio honetan, showtunes hauen jatorrizko estetika errespetatuz abestuko ditugu. 

TAILERRAK

Jabetza intelektualaren eskubideei buruzko aholkularitza
Huarte Arte Garaikideko Zentroa
steguna / 17.00etan 
Egile-eskubideei eta bestelako ukiezinei buruzko aholkularitza juridikoa, Intangia elkartearen lankidetzan. Hilean behin eskaintzen da zerbitzua, ostegunarekin, 17:00etatik 20:00etara, Huarte Zentroan.  
Gainerako ostegunetan, aldiz, on-line eskaintzen da.
Edonola ere, hitzordua eskatu behar da aldez aurretik: info@intangia.es helbidean edo 948 32139 telefonoan.

The Sound We See
Huarte Arte Garaikideko Zentroa
2018/02/23 - 2018/03/05
Lantegia Lisa Marr eta Paolo Davazo, zine errealizadore, hezitzaile eta ekintzaile zinematografikoek eskainiko dute, hauen lana, elkarlan-sorkuntza eta eraldaketa sozialaren katalizatzaile izatea da. Egun, Los Angeles hirian dagoen Echo Park Film Centerra zuzentzen dute, heziketa filmiko analogikoan oinarritzen den arte komunitariorako gunea. The Sound We See Los Angelesen garatu zen lehen aldiz, ondoren Holanda, Vietnam, India, Kanada, Ingalaterra, Alemania, Japon, Suedia, Mexiko, Bulgaria eta Letoniara bidaiatu izan du Hiriko Sinfonia propioak sortuz.

Habitación: Siete - Zazpi
Ostirala, 17:00 / Larunbata, igandea, 11:00
Huarte Zentroa
Jabier Villarreal / Maite Velaz / Txo!? / Ione Atenea / Itziar Markiegi / Estitxu Otermin / Taxio Ardanaz.
Habitación: Siete-Zazpi, 2017an Nafarroako Gobernuak eta Uharte Zentroak sustatutako Arte plastikoen eta ikusikoen produkziorako laguntzak jaso zituzten proiektu hautatuei zuzendua dago. Bertan parte hartuko duten artistak: Jabier Villarreal, Maite Velaz, Txo!?, Ione Atenea, Itziar Markiegi, Estitxu Otermin eta Taxio Ardanaz izango dira.

ZINEMA

Kairoko Emakumeak
Nafarroako Filmoteka
Asteartea / 20.00etan
Hebba eta Karim kazetari arrakastatsuak dira eta elkarrekin ezkonduta daude.   Alabaina, emakumeak telebistan aurkezten duen programan bere herrialdeko emakumeen egoerari buruzko galderak egiten hasten denean, arazoak sortzen hasten dira euren artean. Bikotea Kairon bizi da gaur egun eta hiriko emakumeak agertzen dira pelikulan. Horien artean Hebba-ren klase eta adin bereko dentista bat agertzen da. Kazetariak bere buruaren isla ikusten du dentista horretan. Pelikulan erakusten diguten istorioaren bitartez, Kairoko gizartearen elementu ezezagun ugari ezagutuko ditugu.  
Zuzendaritza: Yousry Nasrallah

Jainkoen ilunabarra
Nafarroako Filmoteka
Asteazkena / 20.00etan
Billy Wilderren maisulana da pelikula hau. Ironia fina erabiliz, Hollywood-eko gehiegikeriei kritika egiten die. Timealdizkariak adierazi zuenez, "Hollywood-eko txarrena Hollywood-eko onenaren eskutik” kontatutako istorioa da. Denboraren igarotzea, ego handiak eta galdutako lilura berreskuratzeko ahalegin etsitua Swanso-en begiradan biltzen dira. 

Non dago zure irribarre ezkutua?
Nafarroako Filmoteka
Osteguna / 20.00etan
Non dago zure irribarre ezkutua? bikote honen lanari buruzko dokumentala da.Pedro Costak zuzendu zuen eta Sicilia! pelikularen hirugarren muntaia kontatzen du, “muntaia berriari buruzko komedia” deitu zion tesia sortuz. Hala ere, bikotearen lanetik harago doa eta euren arteko harremana estudiotik kanpo, kameretatik urrun, lantzen du ere bai. Izan ere, zuzendariak pazientzia handia erakusten du lan honetan. Bikoteak zinemari buruz zeukan ikuspegia hurbiltzen digu, hau da, euren zinema filosofia propioa erakusten digu.
Zuzendaritza eta gidoia: Pedro Costa, Thierry Lounas

Infinitua ezagutzen zuen gizona
Nafarroako Filmoteka
Ostirala / 20.00etan
Gerraren mehatxuaren pean zegoen mundu batean sortu zituen bere teoriak eta buru paregabe honi buruzko egiazko istorio harrigarria kontatzen du pelikula honek.
Zuzendaritza: Matt Brown